Høle & Forsand Dampskibsselskab

Høle & Forsand Dampskibsselskab var et ruteselskap på Vestlandet i perioden 1922–1937. Selskapet ble etablert på Høle i Ryfylke og trafikkerte fra juli 1922 strekningen Hølefjorden (Bergvik-Forsand-Høle-Ims-Bersagel)-Stavanger og retur om ettermiddagen med lokalrutebåten DS «Hølefjord». Det viktigste grunnlaget for ruten var melketransport til meieri i Stavanger. Ruten gikk godt og i 1930 ble den større og nyere DS «Hølefjord I» satt inn, mens gamle «Hølefjord» ble reserve.

I 1932 dannet rederiet datterselskapet Høle & Forsand Billag som drev bussrute Høle-Sandnes-Stavanger.

I Fossan lengre inne i Høgsfjorden drev AS Høgsfjord Ruteselskap en nokså identisk virksomhet med ruteforbindelse til Stavanger med lokalrutebåtene DS «Høgsfjord I» og DS «Lysefjord I». Det ble derfor tidlig klart for begge selskap at det var lite hensiktsmessig med to selskap innenfor samme nærområde. Selskapene tok derfor kontakt med fylkesmannen i Rogaland for at han skulle megle frem en enighet om fusjon. Dette resulterte i at de to selskapene ble enige om å fusjonere 27. mai 1937. Det nye navnet ble AS Høgsfjord Rutelag, mens bussrutene ble drevet videre under sitt gamle navn.

 Flåteliste 

 Navn  Tidsrom  Type  Tonnasje  Annet DS «Hølefjord»  1922–1937  Lokalrutebåt 48 brt   DS «Hølefjord I»  1929–1937  Lokalrutebåt 86 brt  Overført til AS Høgsfjord Rutelag i 1937

 Kilder 
Artikkel om AS Høgsfjord Rutelag av Arne Ingar Tandberg og Per Alsaker i «Skipet» 2.1991.

Kategori:Tidligere norske busselskaper
Kategori:Sjøfart i Rogaland
Kategori:Sjøfart i Ryfylke
Kategori:Tidligere norske rederier
Kategori:Stavanger havn
Kategori:Etableringer i 1922
Kategori:Rogalands samferdselshistorie
Kategori:Artikler i sjøfart-prosjektet